El Ple aprova el Programa ‘Paterna Actua’ amb el qual el municipi sol·licitarà 15 milions de fons FEDER
11/01/2016

# El Ple aprova el Programa ‘Paterna Actua’ amb el qual el municipi sol·licitarà 15 milions de fons FEDER

[![Moment del Ple](/images/noticias/2016/01/pleno-actua.jpg)](/images/noticias/2016/01/pleno-actua.jpg)

11.01.2016

Tots els grups polítics de l'Ajuntament recolzen per unanimitat l'estratègia de desenvolupament urbà per a convertir el municipi, entre 2016 i 2022, en una Ciutat Sostenible, Intel·ligent i Integradora

Coneix el [projecte ACTUA](http://actua.paterna.es/ "Projecte per a la implementació d'una Estratègia de Desenvolupament Urbà Sostenible a Paterna")

El Ple de l'Ajuntament de Paterna ha aprovat aquest matí, en sessió extraordinària i per unanimitat de tots els grups polítics, el programa Paterna Actua, una ambiciosa Estratègia de Desenvolupament Urbà Sostenible Integral amb el qual el consistori sol·licitarà 15 milions d'euros de fons europeus per a convertir el municipi, entre 2016 i 2022, en una Ciutat Sostenible, Intel·ligent i Integradora.

Durant la sessió, l'Alcalde de Paterna, Juan Antonio Sagredo, ha destacat aquesta iniciativa com “una eina transformadora del municipi, que contempla millores en tots i cadascun dels barris i que és el resultat d'un procés altament participatiu en el qual tenen cabuda tots els agents polítics, socials, econòmics i culturals del poble”.

“Es tracta d'un projecte enfocat a la indústria 4.0 que redundarà en el benestar de tots el paterners i paterneres”, ha puntualitzat Sagredo al mateix temps que ha felicitat als tècnics de l'Ajuntament de Paterna pel magnífic treball realitzat en l'elaboració d'aquest pla i a tots els grups polítics i veïns en general per les seues aportacions.

En aquest sentit, l'Alcalde ha indicat que “el dia que ens concedisquen aquesta subvenció europea serà una data històrica per a Paterna” i, sobre aquest tema, ha assenyalat que “ací no acaba la participació, perquè des de l'equip de govern socialista seguirem fomentant-la per a fer de Paterna una ciutat pròspera i moderna”.

Aquest Pla, que estarà finançat a parts iguals pel consistori paterner i els fons europeos, suposa una inversió global de 30 milions d'euros, arreplega, entre altres actuacions, la millora i conservació del patrimoni cultural, la creació de zones per als vianants de convivència o la remodelació i millora dels equipaments dels parcs públics, la urbanització i recuperació dels barris més degradats.

Entre els objectius de Paterna en el cas de resultar adjudicataris d'aquestes ajudes, també figuren la millora de l'accés a les noves tecnologies, facilitant la connectivitat a tota la ciutadania; l'eficiència energètica, amb la instal•lació de panells fotovoltaics en cobertes d'edificis i instal•lacions públiques i la inclusió social, amb la creació d'un centre de coworking o un pla de dinamització comercial.